kardosdrur/scandi-wiki huggingface dataset:
Manxrunestenene

Manske runesten eller manxrunestenene blev lavet af den norrøne befolkning på Man i løbet af vikingetiden eller middelalderen, hovedsagelig i tiden mellem 900- og 1000-tallet, og til dels ind i 1100-tallet. Til trods for Mans relative lille størrelse udmærker øen sig med mange runestene. I henhold til en optælling fra 1983 er der bevaret så mange som 26 stene på Man. Til sammenligning er det fundet 33 i hele Norge. En årsag til forskellen kan være, at den norske tradition var at lave udskæringer og skulpturer i træ, som stavkirkerne vidner om, mens de norrøne indflyttere på Man kom i kontakt med og blev påvirket af den eksisterende lokale keltiske tradition med at rejse udskårne højkors, en tradition som går tilbage til 500-tallet og med indflydelse fra Irland.

På Man har højkors tjente som gravmarkeringer og mindestene. Til dato er der fundet 204 dekorerede sten fra tidlig middelalder på Man, hvilket udgør den største koncentration af sådanne sten i denne periode. Det store flertal af disse er blevet bevaret i kirker og på kirkegårde, "cross shelters", i det sogn hvor de oprindelig blev sat op. Afstøbninger af alle stenene bliver opbevaret i Manx Museum og danner der en uvurderlig referencesamling. Hver sten bliver opbevaret som oldtidsmonumenter, og de beskyttes og forvaltes af Manx National Heritage.

Kirken på Man har ikke fordømt stene og stenkors af norrøn oprindelse som hedenske, men har i stedet har de tilskyndet optegnelsen af mennesker med kristne hensigter. Den mest almindelige formel, som går igen på hele 16 sten, er følgende: «N ... satte op dette kors til minde om M», men det er også en sten som blev rest til gavn for den, som ristede runerne.

Referencer 

Isle of Man
Runesten
Nordgeorgsfehn-kanalen

Nordgeorgsfehn-kanalen i Ostfriesland i den tyske delstat Niedersachsen forbinder floderne Leda og Jümme med Ems-Jade-kanalen.
Nordgeorgsfehn-kanalen er 31,8 kilometer lang, 13 meter bred og kan tage imod både med 1,4 meters dybgang. Kanalen har otte sluser, ni faste broer og ni bevægelige broer.

Den sydlige del af kanalen blev bygget i 1820-erne og gik fra byen Stickhausen ved Jümme gennem moseområdet Nordgeorgsfehn via Remels til Neudorf i Uplengen. Moseområdet ved Nordgeorgsfehn, som har givet kanalen dens navn, blev opdyrket og bebygget i 1825.

I begyndelsan af 1900-tallet blev kanalen forlænget forbi Wiesmoor til Marcardsmoor, hvor den når Ems-Jade-kanalen. Udbygningen af kanalen sigtede blandt andet på at afvande moseområdene i den sydlige del af Landkreis Wittmund og at forbedre transportforbindelserne med de nyanlagte Fehn-områder. På kanalen transporteredes især tørv og kul til kraftværket i Wiesmoor.

I 1962 stoppede fragttrafikken på kanalen. Siden da har kanalen kun været anvendt af fritidsfartøjer i trafikken mellem Weser, Ems og Jade.

Noter 

Østfrisland
Niedersachsens geografi
Nordgeorgsfehn

Nordgeorgsfehn er en lokalitet i kommunen Uplengen i Niedersachsen i Leer-distriktet i Ostfriesland. Borgmester er Frank Meyer (CDU).

Historie 

Nordgeorgsfehn blev grundlagt i 1829 som Fehnkoloni. Fehnbebyggelsen blev opkaldt efter Kong Georg IV af Storbritannien og Hannover. Nordgeorgsfehn tilhører det evangelisk-lutherske kirkesogn Hollen. Den første registrerede bosættere i kirkebogen var familierne Heere Andreesen Meyer von Jheringsfehn og Ubbe Hinrichs Lambertus von Spetzerfehn.

Den 1. januar 1973 blev Nordgeorgsfehn inkorporeret i den nye kommune Uplengen.

Noter 

Niedersachsen
Etableret i 1829
Vesterport (Faaborg)

Vesterport er en middelalderlig byport i Faaborg på det sydvestlige Fyn. Den er det eneste, som er tilbage af byens gamle befæstning og byporte. Det er desuden den ene af de to tilbageværende byporte i Danmark, som er bevaret fra middelalderen. Den anden er Mølleporten i Stege på Møn.

Bygningen fungerede som byport op i 1800-tallet, hvor der skulle betales afgifter for varer. Den er i dag fredet.

Historie 

Vesterport er opført i slutningen af 1400-tallet, sandsynligvis omkring 1470, hvor den var en del af byens bymur og fæstningsanlæg. Der var omkring seks porte i byen på dette tidspunkt, men kun Vesterport var af sten, da denne var hovedvejen ind i byen, mens de andre var opført i træ.

I 1670 indførte Christian 5. accise på varer, der blev taget ind i byen til salg, hvorved den blev gjort til toldbod.

Flere gange var bygningen været truet af nedrivning, men da der manglede finansiering til processen er det aldrig blevet realiseret. I 1745 anbefalde byfogeden, at man skulle rive porten ned, og i stedet bruge stenene til andre byggerier i byen. Igen i 1806 tilbød købmanden Simon Hempel Ploug, der var nabo til bygningen, 100 rigsdaler til kommunekassen, for at få den revet ned, men dette lykkedes heller ikke.

I 1839 blev bygningen ombygget lidt. Porten blev låst af om natten frem til 1851 for at regulere handlen der foregik i byen, og helt frem til 1857 skulle der betales afgift for de varer, som man medbragte ind i byen. I 1879 blev Vesterport restaureret, hvor man erstattede et lag puds med cement. I samme omgang blev porten udvidet, så det var muligt at føre større vogne igennem.

I 1917 blev bygningen atter renoveret, hvorved den fik det udseende den har i dag.

Beskrivelse 
Bygningen er opført i munkesten med et sadeltag i røde tegl. Begge gavle er kamtakkede. Stueetagen domineres af rundbuede port, der går hele vejen igennem bygningen, og gennemgangen dækker det meste af bredden. Første sal har ét rundbuet vindue på den ene side og to på den anden, mens anden sal har to vinduer på begge sider.

Se også 
 Fredede bygninger i Faaborg-Midtfyn Kommune
 Mølleporten - den eneste anden middelalderlige byport i Danmark

Referencer

Eksterne henvisninger 

Bygninger, konstruktioner og anlæg i Faaborg
Fredede bygninger, konstruktioner og anlæg i Faaborg-Midtfyn Kommune
Byporte i Danmark
Dumosh

Dumosh (; , ) er en landsby 7 km syd for Podujevos kommune i det nordøstlige Kosovo. Landsbyen har i alt 1207 (2011) indbyggere.

Demografi 
Landsbyen er opdelt i flere "mahalla" (kvarterer) såsom Podvorica, Kutleshi, Visoka etc.

Referencer 

Kosovo
Torgelow

Torgelow er en kommune og administrationsby i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Byen er beliggende ved den nedre del af floden Uecker på Ueckermünder Heide mellem byerne Pasewalk og Ueckermünde.

I kommunen ligger frilandsmuseet Ukranenland med rekonstruktioner af huse og tilhørende udrustning fra de slaviske bebyggelser i Ueckerdalen fra den tidlige middelalder.

I kommunen ligger:

Nabokommuner 
Nabokommuner er (med uret fra nord): Liepgarten, Eggesin, Viereck, Hammer a. d. Uecker, Jatznick, Wilhelmsburg og Ferdinandshof.

Eksterne kilder og henvisninger 

 Kommunens websted 
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Friedrich Kaulbach (kunstner)

Friedrich Wilhelm Christian Theodor Kaulbach (født 8. juli 1822 i Arolsen, død 6. september 1903 i Hannover) var en tysk maler. Han var far til Friedrich August von Kaulbach. 

Kaulbach, som studerede i München 1839—45 under onkelen Wilhelm von Kaulbach, lagde sig først efter historiemaleri (Karl den Stores Kroning, Münchens Maximilianeum), men vandt fornemmelig navn ved portrætter fra de fornemste kredse, ikke synderlig dybtgående, i malerisk henseende noget løse, men elegante og vellignende: Kejserinden af Østrig, Kronprinsen af Preussen, Den kongelige familie i Hannover, Storhertuginde Alexandrine etc. Hannovers Landesmuseum ejer hans efterladte værker.

Kilder 

  

Historiemalere
Portrætmalere
Malere fra Tyskland
Tyskere i 1800-tallet
Friedrich Kaulbach

Friedrich Kaulbach henviser til blandt andre:

 Friedrich Kaulbach (kunstner) (1822–1903) – tysk kunstner
 Friedrich Kaulbach (filosof) (1912–1992) – tysk filosof

Se også 
 Friedrich August von Kaulbach (1850–1920) – tysk kunstner
Müllheim

Müllheim henviser til:

 Müllheim (Baden), by i Landkreis Breisgau-Hochschwarzwald, Baden-Württemberg
 Müllheim (Thurgau), kommune i kantonen Thurgau, Schweiz

Se også 
 Müllenheim
 Mülheim
 Mühlheim
Edgar Stillman Kelley

Edgar Stillman Kelley (født 14. april 1857 i Sparta, Wisconsin, død 12. november 1944 i Oxford, Ohio) var en amerikansk komponist.

Kelley studerede musik dels i Chicago, dels i Stuttgart og blev organist i San Francisco, ved siden deraf kritiker og dirigent ved et operetteteater; senere levede han i Berlin og derefter som konservatorielærer i Cincinnati. Han har skrevet operaer og operetter, symfonier, kammermusik, kor- og orkesterværker som Ben-Hur, Macbeth, The Pilgrim's Progress (1918).

Kilder 

 

Komponister fra USA
Organister fra USA
Dirigenter fra USA
Amerikanere i 1800-tallet
Amerikanere i 1900-tallet
Personer fra Wisconsin
Fodboldspillere. Sofus header

Sophus header eller Fodboldspillere er et maleri af Harald Giersing fra 1917.

Værkets titel 
Værket officielle titel er Fodboldspillere. Sofus header.

Tilblivelse 
Forlægget til maleriet er pressefoto fra en landskamp mellem Danmark og Sverige i Ude og Hjemme 3. juni 1917, der bragte en serie af fotografier fra forskellige kampe. Fotoet, der danner grundlag for Sofus header, viser Sophus Nielsen i kamp med en svensk back og en målmand. 13. juni 1917 begyndte Giersing at male ud fra fotoserien. Det blev til en håndfuld malerier inspireret af fotoserien i Ude og Hjemme. Giersing overværede kampen.

Inspiration 
Som inspirationskilder til maleriet har været nævnt Robert Delaunays Holdet fra Cardiff fra 1912/13 og en italiensk futurist formentlig Umberto Boccionis Dynamism of a Soccer Player fra 1913, men Lennart Gottlieb tilbageviser begge formodninger i bogen "Giersing: maler, kritiker, menneske".

Der er lighed mellem Holdet fra Cardiff og Sofus header: den springende spiller og bolden i luften skyldes nok, at begge har brugt et pressefoto som forlæg, der er valgt på grund af det dramatiske højdepunkt. Lennart Gottlieb mener, at der er kunstnerisk forbindelse mellem de to malerier. Delaunays billede hylder den moderne tid med med dens nyskabelser som flyvemasker, Eiffeltårnet og pariserhjul, medens i Giersings billede er dramaet og bevægelsen i fodboldspillet der er omdrejningspunktet og de maleriske udladninger.

Futuristerne anvendte serier af eksponeringer af noget i bevægelse som forlæg for deres malerier. Modsat arbejde Giersing med et foto, hvor dramaet er på sit højeste. Den bevægelsesmæssige sammenhæng, der er i Sofus header er ikke futuristisk.

Motiv 
Motivet med fodboldspillere i malerkunst er ikke almindeligt, men i årene omkring 1913 var sport et populært motiv. Giersing malede sit første foldboldmaleri i 1911, afledt af Pierre Bonnards løse stil. Billedet er sandsynligvis også baseret på et pressefoto ligesom Sophus header.

i 1916 havde Henrik Nielsen udstillet Fodbold på Charlottenborg og Svend Rathsack udstillede en statuette 'Fodboldspiller. På samme udstilling viste Folmer Bonnén Folbold og Ludvig Find Tilskuere ved en fodboldkamp. I 1917 viste Den fries udstilling Boksning af Harald Hansen og Tennis af Jais Nielsen.

Udvalgte fodboldmalerier

Andre fodboldmalerier af Harald Giersing 
 Fodboldspiller. Landskamp ca. 1911–1912, 124 x 93 cm

De følgende er lavet med fotoserien i Ude og Hjemme fra den 3. juni 1917 som forlæg
 Fodboldspillere, 1918, Compoboard, 59,5x73 cm. Vejle Museum
 Fodboldspillere, 1917, 79x93 cm
 ''Fodboldspillere, 1918, 35,5x44,5 cm

Modtagelse 
Fodboldkyndige vil nok sige, hvorfor kæmper Sofus med en medspiller? da de har samme trøjer på. Det er en frihed kunstneren har taget. På fotografiet ser man tydeligt, at Sofus Krølben kæmper med en svensk back. Fodboldkyndige vil også sige: "hvorfor har Sofus ikke en rød landsholdtrøje på?"

Eksterne henvisninger 
 Kunstindeks Danmark & Weilbachs kunstnerleksikon

Referencer 

Malerier fra 1917
Malerier af Harald Giersing
Fårup Kirke (Randers Kommune)

Fårup Kirke er sognekirken i Fårup Sogn, Randers Nordre Provsti i Århus Stift.
Den ligger i landsbyen Fårup lidt nordvest for Randers i Randers Kommune; indtil Kommunalreformen i 1970 lå den i Nørhald Herred i Randers Amt.

Beskrivelse af kirken
Kor og skib er opført i romansk tid af kridtstenskvadre og enkelte granitkvadre. Norddøren anes i murværket, syddøren er stadig i brug men rundbuestikket er delvist skjult af våbenhusets loft. Skibet er blevet forlænget i romansk tid. I sengotisk tid fik kirken tilføjet tårn, som blev nedrevet i 1742. Våbenhuset er ligeledes fra sengotisk tid, den fladbuede dør sidder i tvilling-spidsbuet spejl, flankemurene har savskiftegesimser, i østmuren er der vinduer i to etager.

I sengotisk tid fik kor og skib indbygget hvælv. Den falsede korbue er bevaret med skråkantprofilerede kragsten og sokler. Altertavlen fra omkring 1900 har et maleri efter Carl Bloch. Prædikestolen er fra 1634. I kirken ses et epitafium i akantusbarok fra omkring 1700 over rådmand Niels Jensen Schiøtt og hustru Else Klog.

I korbuen afdækkede Magnus Petersen kalkmalerier i 1889-90, de blev genrestaureret af Egmont Lind i 1938. Kalkmalerierne dateres til 1225-50. I korbuens top ses Korslammet i medaljon, omkring Korslammet ses to medaljoner med Kain og Abel, korbuen er ornamenteret med korsblomster. I nordvangen ses Abel med glorie og et ret stort lam i favnen, på medaljonens kant står GRATUM MUNUS DEDIT IMMACULAT (:gav gerne det ubesmittede offer). I sydvangen ses Kain, det er bemærkelsesværdigt, at også han har glorie, han holder et kornneg i favnen, på medaljonens kant står REUS INVENTUS FRA (:fundet skyldig i brodermord).

De gotiske hvælvinger har dekorativ udsmykning med dobbelt bueslag og blade fra omkring 1500; i korets nordkappe ses en stiliseret pelikan. I skibets første fag ses rosetter i østkappen. I sviklerne ses dekorative udsmykninger om svikkelhullerne. En del af svikkelhullerne er dekoreret med en kirkelignende form med kors på taget. Desuden ses en løbende figur med et redskab i hånden; det kunne være Døden med leen eller en håndværker med et redskab. Endelig ses en firkantet rød form, hvor svikkelhullet danner en hale.

Den romanske granitfont har palmetteornamenter under rundbuefrise på kummen. Fonten er medtaget i Mackeprang under "Almindelig del" side 49 som eksempel på fonte med palmetter. Fonten er ikke registreret i Mouritz Mackeprangs  Danmarks middelalderlige Døbefonte.

Galleri

Kilde
 Teksten er baseret på "Fårup kirke"  hos Nordenskirker.dk der har frit materiale. ("Tilladelse til materiale fra Nordenskirker.dk")

Eksterne henvisninger 

 Fårup Kirke  hos KortTilKirken.dk
 Om kirken  side 879 hos Trap, Kongeriget Danmark, 3. udgave, 4. bind : Hjørring, Thisted, Aalborg, Viborg og Randers Amter 


Kirker i Randers Kommune
Kirker i Århus Stift
Kirker i Randers Amt
Hjerpsted

Hjerpsted er en landsby med ca. 100 indbyggere, 18 km nordvest for Tønder og otte kilometer nord for Højer i Sønderjylland, beliggende i Hjerpsted Sogn i Tønder Kommune og tilhører Region Syddanmark.
Landsbyen ligger tæt ud til Vadehavet omgivet af opdyrket landbrugsjord. Byen har nogle af de bedste bevarede huse i den vestslesvigske byggestil.

Det landskabelige grundlag er Hjerpsted bakkeø, der falder mod Vadehavet vest for byen. Bakkeøen løber først over i marsk mod syd umiddelbart efter Emmerlev Klev. Hjerpsted bakkeø er et af de få steder langs Vadehavet, hvor kysten ikke afgrænses af et dige mod Vadehavet. Ved den vestlige del af bakkeøen ligger den gruppe på ti oldtidshøje ud mod havet med den 18 m.o.h. høje Storehøj, som den største. 1 km syd for Hjerpsted ligger en anden gruppe med 22 mindre høje.

Den velbevarede uudflyttede landsby med de 10 gårde og 5 gadekær ligger langs et snoet vejforløb med små forbindelsesgader. I den sydøstlige del af byen ligger den fredede tidligere præstegård. Midt i byen ligger forsamlingshuset Vennelyst, oprettet 1907, indrettet i en bondegård. I den sydvestlige del af byen er der et par gode eksempler på huse med typiske Jugendstiltræk fra omkring år 1900. Hjerpsted er en gammel vejklyngeby, beslægtet med landsbyer som Sæd, Emmerlev og Vester Vedsted.
 
Hjerpsted Kirke er en kirke i romansk stil fra omkring 1130'erne og hørte oprindelig til Ribe Stift. I 1570'erne kom den under Slesvig Stift og kom først under Ribe Stift igen efter genforeningen 1920. Den fritliggende kirkes tårn kan ses langvejs fra i det åbne landskab og benyttes som pejlemærke for skibstrafikken.

Hjerpsted Feriekoloni drives af Dansk Skoleforening for Sydslesvig. 2017 blev koloniens hovedbygning renoveret for en halv million kroner doneret af A. P. Møller Fonden. Hvert år besøger omkring 700 børn fra Sydslesvig kolonien. Barakken blev sat op i sommeren 1945, som beboelse for fangerne fra Fårhuslejren, der blev sat til at grave afvandingskanaler i området. 1947 overtog Københavns Kommunelærerforening barakken som koloni for deres børnehaver. 1967 overtog Dansk Skoleforening for Sydslesvig den. Formelt ejes barakken og grunden af Grænseforeningen, men det er Skoleforeningen som står for drift og vedligeholdelse af barakken. Hjerpsted-kolonien har siden oprettelsen været støttet af frivillige folk fra egnen i det såkaldte Hjerpsted-komité.

Historie 
Hjerpsted blev første gang nævnt som Hyarpzhøgh i år 1340 og i 1485 hvor den benævnes Hyerepsted. Ordet "Hjarp" er nært beslægtet med det jyske ord "harp", der betyder "ujævn hud, udslæt, skorpe" el. "høj", og betyder dermed "højen med ujævnheden". Landsbyen blev udskiftet i 1774-75 men bybilledet har også i nutiden bevaret en helhed, med overvejende stråtækte gårde og huse.

Eksterne henvisninger og kilder 
 www.hjerpstedby.dk
 Kulturarvsatlas
 Landsbyplan for Hjerpsted

Byer i Tønder Kommune
Adam West

Adam West (født 19. september 1928 i Walla Walla, Washington, USA som William West Anderson, død 9. juni 2017 i Los Angeles, Californien, USA) var en amerikansk nyhedsvært, stemmeskuespiller og skuespiller, der blandt andet spillede Batman i en tv-serie fra 1966-1968. Han har dog også spillet andre roller i både film og tv-serier. Han har også lagt stemme til tegnefilm i blandt andet Family Guy og Batman. Inden da var han dog nyhedsoplæser på en tv-kanal tilhørende den amerikanske hær.

West giftede sig første gang i 1950 i et ægteskab, der varede seks år. Året efter skilsmissen giftede han sig med en fra Tahiti, som han fik to børn med, inden de forlod hinanden fem år senere. I 1970 giftede han sig for tredje gange. De fik to børn sammen. West døde 9. juni 2017 af leukæmi.

Referencer

Eksterne henvisninger 

 

Skuespillere fra USA
Stemmeskuespillere fra USA
Amerikanere i 1900-tallet
Amerikanere i 2000-tallet
Vaiana

Vaiana (kendt som Moana i USA) er en amerikansk computeranimeret film fra 2016, som er produceret af Walt Disney Animation Studios og udgivet af Walt Disney Pictures. Filmen er den 55. film fra Disneys klassikere.

Handling 
Teenagepigen Vaiana fra stillehavsøen trodser sin fars strenge ordre om ikke at sejle uden for øens lagune. Hun drager ud på det voldsomme hav for at finde halvguden Maui og tvinge ham til at gøre en gammel skade god igen, så frugtbarheden kan vende tilbage til hendes stammes hjem.

Stemmer

Andre er: Jakob Sveistrup, Arvid Nielsen, Britt Hein Jespersen, Trine Dansgaard, Christina Boelskifte, Mette Dahl Trudslev, Mads Enggaard, Claus Storgaard, Mads Lumholt, Brian Grønbæk Jensen, Liva Guldberg Schrøder, Frederik Riebeling, Samson Rich Zahle, Vitus Magnussen og Mikkel Vadsholt

Eksterne henvisninger 
 

Animationsfilm fra USA
Amerikanske film fra 2016
Jeppe Tranholm-Mikkelsen

Jeppe Tranholm-Mikkelsen (født 30. oktober 1962) er en dansk diplomat, der siden juli 2015 har været generalsekretær for Rådet for Den Europæiske Union.

Tranholm-Mikkelsen blev i 1992 cand.scient.pol. fra Aarhus Universitet.

Fra 2007 til 2010 var han Danmarks ambassadør i Kina, hvorefter han blev dansk ambassadør i EU.

I efteråret 2014 blev Tranholm-Mikkelsen udnævnt til ny dansk ambassadør i USA med virkning fra august 2015, men han nåede aldrig at indtage posten, da han i foråret 2015 fik tilbudt posten som været generalsekretær for Rådet for Den Europæiske Union med virkning fra 1. juli 2015.

Henvisninger 

Ambassadører fra Danmark
Alumni fra Aarhus Universitet
Jürgen Trumpf

Jürgen Trumpf (født 8. juli 1931, død 13. maj 2023) var en tysk diplomat og klassisk filolog, der fra 1994 til 1999 var generalsekretær for Rådet for Den Europæiske Union. Som den første besad han desuden posten som EU's høje repræsentant for den fælles udenrigs- og sikkerhedspolitik fra maj til oktober 1999.

Trumpf læste klassisk filologi og orientalistik ved universiteterne i Köln, Innsbruck og Athen. I 1956 blev han dr.phil fra Universität zu Köln. Derefter trådte han ind i diplomatiet og begyndte som attaché i Kairo. 

Siden steg han til tops i EU-systemet og var fra 1994 til 1999 generalsekretær for Rådet for Den Europæiske Union og ligeledes EU's høje repræsentant for den fælles udenrigs- og sikkerhedspolitik fra maj til oktober 1999.

Referencer 

Filologer fra Tyskland
Diplomater fra Tyskland
Karasjok (kommune)

Karasjok kommune  (nordsamisk: Kárášjoga gielda, finsk Kaarasjoki ) i Troms og Finnmark fylke, er Norges næststørste kommune i udstrækning med et areal på 5.464 km². Vigtige erhverv er bl.a. rendrift og landbrug med dertil hørende jagt og fiskeri, men i dag er det serviceerhverv, der beskæftiger flest i kommunen.

Omkring 80 % af kommunens indbyggere er samisktalende, og samisk og norsk er ligestillede som forvaltningssprog, da kommunen ligger i forvaltningsområdet for samisk sprog.

Samiske institutioner som er placeret her, er blandt annet Sametinget, NRK Sámi Radio, det nationale museum De Samiske Samlinger, Samisk speciallægecenter, Samisk kunstnercenter, Indre-Finnmark provsti, Samisk specialbibliotek, Indre-Finnmark retshjælpskontor og Børne- og Ungdomspsykiatrisk poliklinik. (kilde: Karasjok kommune)

Et slagteri som blev åbnet i juni 2003 for rensdyr, køer, får og grise er det eneste slagteri i verden, som slagter disse fire dyrearter under det samme tag.

Navnets oprindelse 
Stedet har fået navn efter floden Kárášjohka, som løber gennem kommunen. Navnet johka er samisk og betyder elv. Navnet karas kommer formentlig fra samisk eller fra finsk (kara), som betyder bugtende – den bugtende elv.

Historie 

Bygden voksede frem fra den gamle vinterlejr Ávjuvárri, som lå ca. 40 km. fra det som i dag er Karasjok centrum.

Kendte karasjokinger 
 Samuel Balto, krydsede Grønland med Fridtjof Nansen i 1888
 Ole Nilsen Ravna, krydsede Grønland med Fridtjof Nansen i 1888
 Matti Aikio, forfatter (d. 1929)
 Kirsten Svineng, Mamma Karasjok (d. 1980)
 Iver Jåks, billedkunstner og skulptør (d. 2007)
 Laila Somby Sandvik, samisk rådgiver til Barneombudet, artist, statstjenestemand, (f. 1942)
 Mari Boine, artist
 Tor Mikkel Wara, politiker
 Sverre Porsanger, skuespiller

Referencer

Eksterne henvisninger 

 Karasjok på snl.no

Kommuner i Finnmark
Kommuner i Troms og Finnmark
Skumgummi

Skumgummi er et porøst gummiprodukt. Det bliver fremstillet ved at opkoncentreret naturlig eller syntetisk gummilatex, som er tilsat sæbe, vulkaniseringsmidler, koagulant og andet, bliver pisket til en skum som hældes i former og vulkaniseres. Skumgummi kan "puste", fordi porrerne er åbne. Produktet bruges mest til polstring af møbler, tæppeunderlag, madrasser og lignende, men er i stor grad erstattet af skumplast. Ofte kalder man skumplast for skumgummi. Materialet bruges også til emballage, isolering og lydisolering.

Se også
 Skumplast
 Polystyren
 Gummi

Referencer

Indpakning
Polymerer
Materialer
Grigor Dimitrov

Grigor Dimitrov (født 16. maj 1991) er en bulgarsk tennisspiller. Han repræsenterede Bulgarien under Sommer-OL 2012 i London. Han blev slået ud i anden runde i single.

Kilder

Eksterne Henvisninger 

 

Tennisspillere fra Bulgarien
Bort (kant)

En bort er en kant der i farve eller mønster adskiller sig fra det der omgiver den, fx på en striktrøje eller anden form for håndarbejde anvendes først og fremmest som pynt.

Håndarbejde